મોરબી જિલ્લાના છેવાડે આવેલું વાંકાનેર તાલુકાનું રંગપર ગામ છેલ્લા એક માસથી તરસ્યું છે આ ગામમાં ૫૦૦ માણસોની વસ્તી છે તેમજ ૧૦૦૦ જેટલા માલઢોર છે પરંતુ પીવાના પાણીની તંગીથી ગ્રામજનો ત્રાહિમામ પોકારી ગયા છે છેલ્લા એક મહિનાથી પાણી મળતું નથી આમ તો ગામમાં નર્મદાની પાઈપલાઈન છે પરંતુ પાઈપલાઈન મારફત પાણી મળતું નથી તો ગામનો કુવો કેટલાય દિવસથી ખાલી થઇ ગયો છે ત્યારે મહિલાઓ અને માલધારીઓ મુશ્કેલીમાં દિવસો વિતાવી રહ્યા છે જેની ધીરજ આજે ખૂટી જતા મહિલાઓએ બેડા અને માટલા તોડી વિરોધ દર્શાવ્યો હતો.